**รายละเอียดการสำรวจข้อมูลการบริหารจัดการของหน่วยงานภาครัฐ**

สิ่งที่ส่งมาด้วย 1

1. **ที่มา**

 ด้วยรัฐธรรมนูญแห่งราชอาณาจักรไทย พ.ศ. 2560 ได้ยึดหลักธรรมาภิบาลเป็นกรอบในการพัฒนาประเทศ
โดยในมาตรา 65 ได้กำหนดให้รัฐพึงจัดให้มียุทธศาสตร์ชาติเป็นเป้าหมายการพัฒนาประเทศอย่างยั่งยืนตามหลักธรรมาภิบาลเพื่อใช้เป็นกรอบในการจัดทำแผนต่าง ๆ ให้สอดคล้องและบูรณาการกันเพื่อให้เกิดเป็นพลังผลักดันร่วมกันไปสู่เป้าหมายดังกล่าว รวมทั้งในพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 มาตรา 3/1 กำหนดให้ ในการปฏิบัติหน้าที่ของส่วนราชการ ต้องใช้วิธีการบริหารกิจการบ้านเมืองที่ดี โดยเฉพาะอย่างยิ่ง ให้คำนึงถึงความรับผิดชอบ
ของผู้ปฏิบัติงาน การมีส่วนร่วมของประชาชน การเปิดเผยข้อมูล การติดตาม ตรวจสอบและประเมินผลการปฏิบัติงาน ทั้งนี้ ตามความเหมาะสมของแต่ละภารกิจ และพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 ที่มุ่งเน้นประโยชน์สุขของประชาชนและการปฏิบัติราชการที่มีประสิทธิภาพ เกิดความคุ้มค่า และ
เกิดผลสัมฤทธิ์ต่อภารกิจภาครัฐ

 สำนักงาน ก.พ.ร. ในฐานะหน่วยงานหลักที่รับผิดชอบการส่งเสริมและพัฒนาส่วนราชการให้มีระบบ
การบริหารงานที่มีประสิทธิภาพ ประสิทธิผล มีความคุ้มค่า อำนวยความสะดวก และตอบสนองความต้องการ
ของประชาชน ได้ส่งเสริมให้ส่วนราชการพัฒนาและปรับปรุงประสิทธิภาพการบริหารจัดการภาครัฐมาอย่างต่อเนื่อง โดยที่ผ่านมาพบว่า ส่วนราชการได้มีการพัฒนาระบบและกระบวนการบริหารจัดการส่วนราชการอย่างหลากหลายรูปแบบ เช่น การนำเทคโนโลยีมาใช้ในการปฏิบัติงาน การปรับปรุงกระบวนการการทำงานให้สะดวกและรวดเร็ว
มากขึ้น รวมทั้งการพัฒนาคุณภาพการให้บริการแก่ผู้รับบริการและผู้มีส่วนได้ส่วนเสียของส่วนราชการ ดังนั้น เพื่อให้การปรับปรุงประสิทธิภาพการบริหารจัดการภาครัฐดำเนินการได้อย่างมีประสิทธิภาพและเกิดความยั่งยืน สำนักงาน ก.พ.ร. จึงได้จัดทำโครงการสำรวจความคิดเห็นเกี่ยวกับการยกระดับการบริหารงานของหน่วยงานภาครัฐ เพื่อรวบรวมข้อมูลจากส่วนราชการ ผู้รับบริการ และผู้มีส่วนได้ส่วนเสีย นำไปใช้ในการวิเคราะห์ และจัดทำข้อเสนอแนะในการพัฒนาระบบการบริหารจัดการภาครัฐให้มีประสิทธิภาพและสอดคล้องกับหลักธรรมาภิบาลของการบริหารกิจการบ้านเมืองที่ดี

1. **วัตถุประสงค์**
2. เพื่อสำรวจและรวบรวมข้อมูลเกี่ยวกับรูปแบบ วิธีการ และแนวทางการปฏิบัติงาน/การให้บริการของส่วนราชการ
3. เพื่อสำรวจความคิดเห็นของผู้รับบริการและผู้มีส่วนได้ส่วนเสียต่อการปฏิบัติงาน/การให้บริการของ
ส่วนราชการ
4. เพื่อนำข้อมูลจากการสำรวจไปใช้พัฒนา ส่งเสริม และยกระดับการบริหารจัดการภาครัฐ เพื่อให้เป็นไปตามหลักธรรมาภิบาลของการบริหารกิจการบ้านเมืองที่ดี
5. **กรอบการสำรวจการบริหารจัดการภาครัฐ**
6. การมีส่วนร่วม (Participation)
7. ภาระรับผิดชอบ (Accountability)
8. ประสิทธิผลและประสิทธิภาพ (Effectiveness & Efficiency)
9. หลักนิติธรรม (Rule of law)
10. ความโปร่งใส (Transparency)
11. ความเสมอภาคและทั่วถึง (Equity & Inclusive)

**4. วิธีการสำรวจ**

สำรวจข้อมูลของส่วนราชการ และความคิดเห็นของผู้รับบริการ/ผู้มีส่วนได้ส่วนเสียระหว่างวันที่
30 มิถุนายน - 27 กรกฎาคม 2560 โดยมีวิธีการสำรวจ ดังนี้

1. ส่วนราชการ : สำรวจข้อมูลเกี่ยวกับรูปแบบ วิธีการ และแนวทางการปฏิบัติงาน/ให้บริการของ
ส่วนราชการ โดยการสอบถามข้อมูล/ข้อเท็จจริงจากการปฏิบัติงานในปัจจุบัน
2. ผู้รับบริการ/ผู้มีส่วนได้ส่วนเสีย : สอบถามการรับรู้ของผู้รับบริการ/ผู้มีส่วนได้ส่วนเสียในการปฏิบัติงาน/ให้บริการ ณ พื้นที่ให้บริการ

**5. กลุ่มเป้าหมายในการสำรวจ**

1. ผู้บริหารของส่วนราชการระดับกรม และจังหวัด ที่มีความรู้เกี่ยวกับรูปแบบ วิธีการ และแนวทาง
การปฏิบัติงาน/การให้บริการของส่วนราชการในภาพรวมได้
2. ผู้รับบริการ/ผู้มีส่วนได้ส่วนเสียของส่วนราชการในภารกิจหลัก

**6. ระยะเวลาการสำรวจ**

 ระหว่างวันที่ 30 มิถุนายน – 27 กรกฎาคม 2560

**7. ผู้รับผิดชอบโครงการ**

 กลุ่มส่งเสริมธรรมาภิบาลและพัฒนาระบบคุณภาพการบริหารจัดการภาครัฐ กองบริหารการเปลี่ยนแปลงและนวัตกรรม สำนักงาน ก.พ.ร.